1. **BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/ 739-2 /2021.

* 1. **JEGYZŐKÖNYV**

|  |  |
| --- | --- |
| **Készült:** | Balatonszepezd Község Önkormányzata Képviselő-testülete **2021. június 29-én, 8:30 órakor** megtartott **nyilvános** üléséről. |
| **Az ülés helye:** | Balatonszepezd Önkormányzati épület – földszinti tanácsterem(8252 Balatonszepezd, Árpád u. 27.) |
| **Jelen vannak:** | Bíró Imre polgármesterHegyiné Havasi Valéria alpolgármesterInhof Tamás képviselőVarga József képviselőDr. Temesvári Zsolt képviselő |
| **Igazoltan távol:** | - |
| **Tanácskozási joggal megjelent**: | dr. Kiss Balázs Tamás aljegyző |

**Bíró Imre polgármester:** Tisztelettel köszönti Balatonszepezd Község Önkormányzatának nyilvános képviselő-testületi ülésén megjelent képviselőtársait, aljegyző urat. Megállapítja, hogy a Képviselő-testület határozatképes, mivel az 5 testületi tag közül 5 fő jelen van. Az ülést megnyitja. Javasolja, hogy a mai ülésen a meghívóban szereplő napirendi pontok kerüljenek megtárgyalásra.

**1) Az önkormányzat 2021. évi költségvetésének módosítása**

*Előterjesztő: Bíró Imre polgármester*

**2) A „VP6-7.2.1.1-21 Külterületi helyi közutak fejlesztése” című pályázati anyag összeállítása, benyújtása, valamint a tervezési feladat és az engedélyezési eljárásban történő közreműködés tárgyában érkezett ajánlatok elbírálása**

*Előterjesztő: Bíró Imre polgármester*

**3) A 2021. nyári rendezvényekhez a szabadtéri színpad lefedése tárgyában érkezett ajánlatok elbírálása**

*Előterjesztő: Bíró Imre polgármester*

**4) A Balatonszepezd 463/2 és 470/2 hrsz-ú állami tulajdonban lévő ingatlanok ingyenes önkormányzati tulajdonba vétele**

*Előterjesztő: Bíró Imre polgármester*

**5) A Balatonszepezdi Arany Horog Horgászegyesület támogatásának jóváhagyása**

*Előterjesztő: Bíró Imre polgármester*

**6) A Balatonszepezd Önkormányzati Sportclub támogatásának jóváhagyása**

*Előterjesztő: Bíró Imre polgármester*

**A NAPIREND TÁRGYALÁSA:**

**1) Az önkormányzat 2021. évi költségvetésének módosítása**

*Előterjesztő: Bíró Imre polgármester*

**Bíró Imre polgármester:** Az államháztartásról szóló törvény előírásai szerint a képviselő-testület legkésőbb az éves költségvetési beszámoló elkészítésének határidejéig, december 31-i visszamenőleges hatállyal módosítja a költségvetési rendeletét. Ennek megfelelően előkészítésre került a költségvetési rendelet módosítása. Ismerteti a főösszeget, annak módosítását. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, így Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **7/2021. (VI.30.)** | **ÖNKORMÁNYZATI RENDELET**Balatonszepezd Község Önkormányzata Képviselő-testülete a 2021. évi költségvetésről szóló 1/2021. (II.25.) önkormányzati rendelet módosításáról szóló rendelet-tervezetet elfogadja és 7/2021. (VI.30.) számon önkormányzati rendeletei közé iktatja. |

**2) A „VP6-7.2.1.1-21 Külterületi helyi közutak fejlesztése” című pályázati anyag összeállítása, benyújtása, valamint a tervezési feladat és az engedélyezési eljárásban történő közreműködés tárgyában érkezett ajánlatok elbírálása**

*Előterjesztő: Bíró Imre polgármester*

**Bíró Imre polgármester:** A külterületi helyi közutak fejlesztése című pályázat során 50 milliárd forint keretösszegű pályázati lehetőség nyílt, amelyből 300 millió forint összegig lehet pályázni külterületi utak felújítására. A Balatonszepezden felújítandó utak költségét 100 millió forintra becsüli. Az 5%-os önrész vállalni kell. A felújítandó utakat meg kell terveztetni. Összesen három szakaszre készülnének el a tervek: az Öreghegyi utca-Napsugár utca szakaszára, az Árpád utca, Őzike utca szakaszára, valamint a Tűzoltó utca folytatására. A projektmenedzsert és a tervezőt beszerzési eljárás keretében kell kiválasztani. Megítélése szerint a pályázatot be kell nyújtani, vállalni kell a kockázatot, hogy esetlegesen nem nyer az önkormányzat.

**Varga József képviselő:** Mindenképpen indulni kell. Az Árpád u. és a Tűzoltó u. meghosszabbítása hosszú szakasz, elviszi a pénzt. Révész Máriusz kormánybiztos úr azt mondta, hogy javaslata szerint a felső úton menne a kerékpárút Révfülöp felé. Ebben az esetben ez nem kerülne az önkormányzatnak semmibe. Azzal a szakasszal még kivárna.

**Bíró Imre polgármester:** Erről most kell dönteni. Az összes utcát tervezni kell, kész terveket kell csatolni a pályázathoz. A kapott ajánlaton már változtatni nem lehet.

**Varga József képviselő:** Az Öreghegyi u. és a Napsugár u. lenne a legfontosabb. Nem kérdés, hogy be kell adni a pályázatot.

**Bíró Imre polgármester:** Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, így Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **82/2021. (VI.29.)** | **BSZ. ÖNKORMÁNYZATI HATÁROZAT**Balatonszepezd Község Önkormányzatának Képviselő-testülete a „**VP6-7.2.1.1-21 Külterületi helyi közutak fejlesztése**” **című pályázati anyag összeállítása, valamint benyújtása** tárgyában indított beszerzési eljárásban a **Pro Veszprém Nonprofit Kft. (**8200 Veszprém, Óváros tér 9.)1.016.000 Ft összegű ajánlatát fogadja el.A szükséges forrást a 2021. évi költségvetésről szóló önkormányzati rendelet terhére biztosítja. Felhatalmazza a polgármestert a szerződés megkötésére.**Határidő:** azonnal**Felelős:** polgármester |

|  |  |
| --- | --- |
| **83/2021. (VI.29.)** | **BSZ. ÖNKORMÁNYZATI HATÁROZAT**Balatonszepezd Község Önkormányzatának Képviselő-testülete a „**VP6-7.2.1.1-21 Külterületi helyi közutak fejlesztése**” **című pályázati felhívás tervezési feladata és az engedélyezési eljárásban történő közreműködés** tárgyában indított beszerzési eljárásban **Demény Zoltán** **e. v.** **(**8200 Veszprém, Boksa tér 1/B.)3.573.000 Ft összegű ajánlatát fogadja el.A szükséges forrást a 2021. évi költségvetésről szóló önkormányzati rendelet terhére biztosítja. Felhatalmazza a polgármestert a szerződés megkötésére.**Határidő:** azonnal**Felelős:** polgármester |

**3) A 2021. nyári rendezvényekhez a szabadtéri színpad lefedése tárgyában érkezett ajánlatok elbírálása**

*Előterjesztő: Bíró Imre polgármester*

**Bíró Imre polgármester:** Minden évben gondot okoz a színpad lefedése, a fellépők viszont kérik. Idén négy főbb műsor lesz, ahol szükség van a színpad lefedésére. A beszerzési eljárás során egyetlen 4.356.100 Ft összegű ajánlat érkezett, amelyet sokall. A színpad lefedését másképpen fogják megoldani, így javasolja a beszerzési eljárást eredménytelennek nyilvánítani. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, így Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **84/2021. (VI.29.)** | **BSZ. ÖNKORMÁNYZATI HATÁROZAT**Balatonszepezd Község Önkormányzatának Képviselő-testülete a **2021. nyári rendezvényekhez a szabadtéri színpad lefedése tárgyában** indított beszerzési eljárást – a beérkezett árajánlat magas összegére tekintettel és a rendelkezésre álló anyagi fedezetet figyelembe véve – eredménytelennek nyilvánítja. |

**4) A Balatonszepezd 463/2 és 470/2 hrsz-ú állami tulajdonban lévő ingatlanok ingyenes önkormányzati tulajdonba vétele**

*Előterjesztő: Bíró Imre polgármester*

**Bíró Imre polgármester:** Tavasszal már született a tárgyban egy határozat. A Magyar Állam ajánlotta fel az ingatlanok tulajdonba adását. Az kérték, hogy az ügyben az önkormányzat keresse meg a DRV Zrt-t, mint vagyonkezelőt. A kérdéses terület a Halász utcában található. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, így Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **85/2021. (VI.29.)** | **BSZ. ÖNKORMÁNYZATI HATÁROZAT**Balatonszepezd Község Önkormányzata Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Állam tulajdonában és a Közép-Dunántúli Vízügyi Igazgatóság vagyonkezelésében lévő Balatonszepezd 463/2 helyrajzi számon felvett, kivett beépítetlen terület megnevezésű, 436 m2 területű ingatlan 1/1 tulajdoni hányadának és a Balatonszepezd 470/2 helyrajzi számon felvett, kivett árok terület megnevezésű, 21 m2 területű ingatlan 1/1 tulajdoni hányadának ingyenes önkormányzati tulajdonba adását kezdeményezi és kérelmezi.A képviselő-testület az ingatlant a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 11. pontjában meghatározott helyi környezet- és természetvédelem feladatainak ellátása érdekében veszi tulajdonba és e célra kívánja felhasználni. A Miniszterelnöki Hivatal „Vízparti területek közcélú terület felhasználása” fejlesztés tervében a területet a parti sétány induló szakaszaként kívánja felhasználni.Az ingatlanok a tulajdoni lapok bejegyzései alapján nem állnak örökségvédelmi, természetvédelmi, helyi vagy Natura 2000 védettség alatt.A Képviselő-testület felhatalmazza a polgármestert, hogy a Balatonszepezd 463/2 és 470/2 hrsz-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen, továbbá, hogy az ingatlan ingyenes önkormányzati tulajdonba adására vonatkozó megállapodás aláírja.**Határidő:** azonnal**Felelős:** polgármester |

**5)** **A Balatonszepezdi Arany Horog Horgászegyesület támogatásának jóváhagyása**

*Előterjesztő: Bíró Imre polgármester*

**Bíró Imre polgármester:** A Balatonszepezdi Arany Horog Horgászegyesület kérelmében eszközbeszerzéshez, területbérleti díjakhoz és rendezvények költségeihez kér 300.000 Ft támogatást. Az önkormányzat 2021 évben államháztartáson kívülre egyéb működési célú támogatásként 2.200.000 Ft-ot tervezett a költségvetésébe, így a forrás rendelkezésre áll. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, így Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 5 igen szavazattal – egyhangúlag – az alábbi határozatot hozza:**

|  |  |
| --- | --- |
| **86/2021. (VI.29.)** | **BSZ. ÖNKORMÁNYZATI HATÁROZAT**Balatonszepezd Község Önkormányzata Képviselő-testülete a Balatonszepezdi Arany Horog Horgászegyesület **300.000 Ft** összegű támogatását jóváhagyja.A képviselő-testület a támogatást előfinanszírozással biztosítja.A támogatás forrása a 2021. évi költségvetésről szóló önkormányzati rendelet.Felhatalmazza a polgármestert a támogatási szerződés aláírására.**Határidő:** azonnal**Felelős:** polgármester |

**6) A Balatonszepezd Önkormányzati Sportclub támogatásának jóváhagyása**

*Előterjesztő: Bíró Imre polgármester*

**Bíró Imre polgármester:** A Balatonszepezd Önkormányzati Sportclub kérelmében pályakarbantartásra, sporteszközök és sportfelszerelés beszerzésére, nevezési díjakra, útiköltségre, tagdíjakra, díjazásokra (érmek, kupák) kér 1.500.000 Ft támogatást. Az önkormányzat 2021 évben államháztartáson kívülre egyéb működési célú támogatásként 2.200.000 Ft-ot tervezett a költségvetésébe, így a forrás rendelkezésre áll. Jó a csapat, játékukkal sok embert szórakoztatnak.

**Dr. Temesvári Zsolt képviselő:** Kérdezi, hogy a nyáron nem lehetnének-e barátságos meccsek.

**Inhof Tamás képviselő:** Kell játszani edzőmeccseket. Most az ificsapatra kell koncentrálni. Egyben, mint az egyesület alelnöke bejelenti a napirendben való személyes érintettségét, így a szavazásban nem kíván részt venni, kéri a szavazásból történő kizárását.

**Bíró Imre polgármester:** Kérdezi, hogy van-e valakinek kérdése, észrevétele, javaslata?

*További kérdés, vélemény, javaslat, hozzászólás nem hangzik el, a képviselő-testület* ***4 igen szavazattal – 1 tartózkodás mellett*** *Inhof Tamás képviselőt a szavazásból kizárja, majd Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:**

|  |  |
| --- | --- |
| **87/2021. (VI.29.)** | **BSZ. ÖNKORMÁNYZATI HATÁROZAT**Balatonszepezd Község Önkormányzata Képviselő-testülete a Balatonszepezd Önkormányzati Sportclub **1.500.000 Ft** összegű támogatását jóváhagyja.A képviselő-testület a támogatást előfinanszírozással biztosítja.A támogatás forrása a 2021. évi költségvetésről szóló önkormányzati rendelet.Felhatalmazza a polgármestert a támogatási szerződés aláírására.**Határidő:** azonnal**Felelős:** polgármester |

**Varga József képviselő:** Az ülés végén szeretne köszönetet mondani mindannak, aki részt vett a tavasszal nyújtott segítségben, a temető és a strand rendberakásában. Az idei évben nagyon jól sikerült a strand megnyitása. Mindenkinek köszöni a hasznos és tevékeny munkát, amit a falu szépítéséért megtett.

**Bíró Imre polgármester:** Szeretné megköszönni a képviselő-testületnek is azt a támogatást és bizalmat, amivel feléje voltak az elmúlt fél évben. Innentől remélhetőleg normális ügymenetben folytatódhat a munka.

Több napirendi pont nem lévén Bíró Imre polgármester megköszöni a nyilvános ülésen való részvételt, és azt **9:05** órakor bezárja.

**K. m. f.**

|  |  |
| --- | --- |
| **Bíró Imre**polgármester | **dr. Varga Viktória**jegyző |

A jegyzőkönyv elkészítéséért felelős:

|  |  |
| --- | --- |
|  | **dr. Kiss Balázs Tamás**aljegyző |